stanford-oval/wikipedia huggingface dataset:
ביוטין
חוסר

חוסר בביוטין עשוי לגרום לעור יבש ולדהנת, לפריחה, לציפורניים שבירות, לאנמיה ולעייפות, להיפוגליקמיה (ריכוז נמוך של סוכר בדם), לשיער דליל ושביר ולנשירת שיער. חוסר ממושך עשוי לגרום לבעיות נוירולוגיות, כגון כאב שרירים ודיכאון. צריכת יתר של ביוטין היא נדירה אך עלולה לגרום לריכוז גבוה מדי של סוכר בדם.
חוסר כזה עשוי להופיע אצל אנשים אשר צורכים חלבון ביצה נא (החלק הלבן של הביצה) בכמויות גדולות ולאורך זמן רב (מספר שנים). חלבון הביצה הנא מכיל אווידין (Avidin), חלבון הנקשר לביוטין בחוזקה והמונע את ספיגת הוויטמין במעי. תפקוד חלבון זה נפגע בבישול.
בנוסף, גורמים מספר פגמים גנטיים לשיבוש ביכולתו של הגוף להשתמש בביוטין.
| ויטמינים |
| --- | --- | --- |
| ויטמינים מסיסים במים | ויטמין B1 (תיאמין) • ויטמין B2 (ריבופלאבין) • ויטמין B3 (ניאצין, ניקוטינאמיד) • ויטמין B5 (חומצה פנטוטנית) • ויטמין B6 (פירידוקסין, פירידוקסאמין) • ויטמין B7 (ביוטין) • ויטמין B9 (חומצה פולית) • ויטמין B12 (אדנוסילקובלמין, הידרוקסיקובלמין, מתילקובלמין, ציאנוקובלמין) • ויטמין C (חומצה אסקורבית) |  |
| ויטמינים מסיסים בשמן | ויטמין A • ויטמין D • ויטמין E (טוקופרול) • ויטמין K |  |
ערוץ E!

| --- | --- |

 פרטי הערוץ
 מדינה:  ארצות הברית, ישראל
 קטגוריה:  תוכנית מציאות, בידור
 סוג:  בידור, תוכנית מציאות
 תאריך השקה:  31 ביולי 1987 
 בעלות:  NBCUniversal Cable Entertainment 
 שפה:  אנגלית
 משרד ראשי:  לוס אנג'לס 
 פורמט תמונה:  576i (SDTV)
 זמינות
 חבילה:  HOT • ‏yes • סלקום tv • פרטנר tv • ‏+STING • NEXT TV
 HOT:  אפיק 31 + VOD
 yes:  אפיק 31 + VOD
 סלקום TV:  אפיק 25 + VOD
 פרטנר tv:  אפיק 16 + VOD
 
 האתר הרשמי של ערוץ E!
 
ערוץ E! (באנגלית: E!: Entertainment Television) הוא ערוץ כבלים אמריקאי אשר הושק ב-31 ביולי 1987. הערוץ הוא חלק מחברת NBC וכולל בעיקר תוכניות העוסקות בתחום הבידור ובתוכניות מציאות. אחר ערוץ זה עוקבים בממוצע בחודש 39 מיליון אנשים. בין התוכניות המפורסמות ביותר המשודרות בערוץ נמצאות "משפחת קרדשיאן" ותוכניות-הבת שלה, הלוא היא תוכנית הדגל של הערוץ. הערוץ פועל בארצות הברית, באסיה, ברחבי אירופה, בקנדה ובאוסטרליה.
בארץ הערוץ בגרסתו הישראלית משודר ב-yes ב-HOT, פרטנר TV, סלקום tv, וב-+STING. כאשר  במהלך סוף שנות התשעים ותחילת שנות ה-2000 
שודרו מספר תוכניות מהערוץ תחת השם "E הכוכבים" בערוץ 2, בזכיינית טלעד.
היסטוריה

הערוץ הושק ב-31 ביולי 1987 בשם "Movietime"' והיה בבעלות חמישה ספקי כבלים בארצות הברית (Comcast, Continental Cablevision, Cox Cable, TCI ו- Warner Cable) ובנוסף על ידי HBO/Warner communications ובעלי מניות שונים, כאשר HBO הייתה האחראית על תוכני הערוץ וניהולו. בתחילתו הערוץ שידר בעיקר טריילרים לסרטים וחדשות בנושא הבידור. הערוץ הוקם על ידי אלן מורבקה ולארי ניימאר. בין מנחי הערוץ הראשונים נמנו גרג קיניר ופאולה עבדול.
ב-1989 עבר הערוץ לבעלות חברת טיים וורנר אשר שינתה את שמו והערוץ הושק מחדש רשמית ב-1 ביוני 1990 תחת השם "E!: Entertainment Television".
תוכניות מקור

בהווה:
"חדשות E!‎" - תוכנית חדשות הבידור של ערוץ E! עם הסיפורים החמים ביותר, הרכילויות העדכניות ביותר, ראיונות עם סלבריטאים ודיונים על ההתפתחויות הכי חדשות. עלתה לשידור בספטמבר 1991.
"משפחת קרדשיאן" - סדרת הדגל של הערוץ, משודרת מאז שנת 2007 ומגוללת את סיפור חייהם של משפחת קרדשיאן: קריס ג'נר אם המשפחה וקייטלין (ברוס) ג'נר אב המשפחה, קורטני קרדשיאן האחות הבכורה, קלואי קרדשיאן, קים קרדשיאן, ורוב (רוברט) קרדשיאן והאחיות הצעירות קנדל ג'נר וקיילי ג'נר. משפחת קרדשיאן מתגוררת בקלבסס אשר נמצא במחוז לוס אנג'לס והסדרה כוללת 19 עונות. קריס ג'נר אם המשפחה מהווה מפיקה פעילה בתוכנית. בנוסף, למשפחת קרדשיאן ישנה תוכנית בת שנקראת "קים וקורטני עושות את מיאמי", ותוכנית נוספת בשם "החיים על פי קיילי".
"סיפורי הוליווד" - החלה את שידוריה ב-1996. תוכנית תעודה העוסקת בסיפוריהם של מפורסמים הוליוודים, אנשי ציבור ידועים, תוכניות וסדרות טלוויזיה וסרטים על ידי כתבות תחקיר, ראיונות עומק, שחזורים דרמטיים ופתרון תעלומות רצח.
"המתעשרים החדשים" - עלתה לשידור ב-2015. כל תוכנית מציגה שלושה מיליונרים חדשים וחסרי טעם המתחרים ביניהם מיהו הבזבזן השערורייתי ובעל ההוצאות המגוחכות ביותר.
"אסונות מפלסטיק" - בתוכנית זו מוצגים לנו סיפורים ביזארים של מטופלים הזקוקים לעזרתם של ד"ר פול נסיף וד"ר טרי דוברו המומחים לפלסטיקה כדי לתקן את ניתוחי הפלסטיק הכושלים שעברו.
"משטרת האופנה" - בתוכנית זו מוצגות כל הכוכבות, ולעיתים גם הכוכבים תחת קטגוריות שונות בהם המתלבשת הטובה ביותר והגרועה ביותר. מנחת התוכנית במהלך כל העונות הייתה ג'ואן ריברס המנוחה וכעת מנחה אותה ג'וליאנה רנסיק. בפאנל התוכנית חברים שלושה מנחים קבועים ובכל תוכנית מצטרף ידוען אחר להעביר יחד איתם ביקורת על מתלבשי השבוע.
"כריסטינה מיליאן" - עלתה לשידור בשנת 2015, התוכנית עוסקת בה, באמא/סוכנת שלה, בבתה ובשתי האחיות שלה.
"ריץ קידס מבוורלי הילס" - עלתה לשידור בשנת 2013. סדרת דוקו-ריאלטי המציגה את חייהם המפוארים מלאי המסיבות והשופינג של מגוון ילדי עשירי העולם. הסדרה נוצרה לאחר תאוצת חשבון האינסטגרם "Rich kids of Instagram" שאליו עלו מדי יום מאות תמונות ראוותניות של הילדים העשירים בעולם.
בעבר:
"הלילה עם צ'לסי" (2007–2014) - תוכנית לייט-נייט יומית בהגשת צ'לסי הנדלר, הכוללת פאנל מתחלף וריאיון עם אורח.
"מרק הוליוודי" (2004–2015) - עלתה לשידור ביולי 2004 תחת השם "פרסי המה לעזא.." ("What the...? Awards") ושונתה בהמשך ל"המרק" ולאחר מכן ל"מרק הוליוודי". התוכנית בהנחיית ג'ואל מקהייל מציגה קטעי וידאו מהשבוע החולף בליווי הערות ציניות ופרשנויות קומיות. התוכנית בוטלה לאחר 11 עונות וירדה מהמסך בדצמבר 2015.
"המופע של דיק טרייסי"
"המופע של אנה ניקול"
"החיים הפשוטים של פריס וניקול"
"קימורה: החיים בשדרת פ.א.ב"
"עולמה של הולי"
"קורטני וקים עושות את ניו יורק"
"קלואי ולאמאר"
"בבית של איסטווד"
"קורטני וקים עושות את מיאמי"
יהודה מימון

יהודה מימון מעיד בפני מדריכי מסע נוער לפולין
יהודה מימון (2 בפברואר 1924 – 20 בנובמבר 2020) היה חבר מחתרת החלוץ הלוחם בקרקוב ומלוחמי מרד המחתרות היהודיות בקרקוב ונודע בכינויו המחתרתי פּולדק. עם תום השואה היה פעיל בארגוני הבריחה והנקמה בנאצים. לאחר עלייתו ארצה שירת בחיל הים הישראלי שם התקדם לדרגת סגן-אלוף.
נעורים

מימון נולד בשם לאופולד וסרמן (על שם סבו מצד אביו) בקרקוב בשנת 1924, להוריו חיה ומאיר. גדל ברובע הפולני של העיר, בבית מסורתי בורגני. בצעירותו התחנך בגימנסיה העברית בעיר והצטרף לתנועת נוער ציונית בשם הצופה. פעילות הצופה נפסקה בתקופת המלחמה, אולם מימון שחיפש מקום לפעילות נפגש עם אהרון "דולק" ליבסקינד וסייע לו לארגן קבוצה מחברי הצופה שהצטרפה לתנועת הנוער עקיבא בשנת 1940. אמו ואחיו נשלחו למחנה העבודה פלאשוב, שם נרצחה אימו בירי של צלף גרמני. אביו נשלח באקציה השנייה מהגטו למחנה הריכוז ברגן בלזן, שם נרצח אף הוא.
החלוץ הלוחם

כחניך ופעיל בתנועת עקיבא, הצטרף מימון למחתרת 'החלוץ הלוחם' שהוקמה על ידי הנהגת תנועות הנוער הציוניות בגטו. במסגרת פעילותו במחתרת אימץ מימון את שמו המחתרתי פולדק. הוא שימש כקשר, בין היתר מול ארגוני המחתרת הפולנים והיה נכנס ויוצא מן הגטו במדי קצין גרמני שהצליחה המחתרת להשיג. בהמשך, כשחלק מהנהגת המחתרת פעלה מחוץ לגטו, הופקד מימון לאחראי על חברי התנועה שנשארו בו.
בליל 22 בדצמבר השתתף בפעולת המחתרת שנודעה בשם 'ליל ציגנריה' במסגרתו תקפו בפצצות מאולתרות את בית הקפה 'ציגנריה' (שהיה מקום מפגש פופולרי לחיילים וקצינים גרמנים) וכן אתרים נוספים של הצבא הגרמני. במקביל הדביקו חברי המחתרת כרוזים ברחבי העיר הקוראים למרד כללי, והניפו את דגלי פולין העצמאית במספר נקודות בעיר. גם במבצע זה, תפקידו של מימון היה קשר בין חוליות המבצע השונות. לאחר מבצע זה פעלו הגרמנים במלוא העוצמה כנגד המחתרת וראשיה ותפסו או הרגו את מרבית פעיליה.
שארית המחתרת המשיכו לפעול בעיר וביערות המקיפים את קרקוב. במרץ 1943 נתפס פולדק בתחנת רכבת בעקבות הלשנה, לאחר שביצע שוד לשם גיוס כספים לשארית המחתרת. נשלח לכלא מונטלופיך שבקרקוב שם עבר עינויים קשים. באפריל אותה שנה נשלח למחנה הריכוז אושוויץ. גם באושוויץ היה מעורב במחתרת הקומוניסטית. בינואר 1945 הצליח לברוח מצעדת המוות עם כמה מחברי המחתרת. עם חזרתו לקרקוב, גילה כי הקהילה היהודית בה חרבה.
לאחר השואה

לאחר השואה היה מימון פעיל בארגון הבריחה שעסק בארגונם של יהודים משארית הפליטה לעליה לארץ ישראל באמצעים לגליים ובלתי לגליים. בהמשך הצטרף גם לארגון נקם שהונהג על ידי אבא קובנר, אשר ביקש (אך לא הצליח) לבצע פעולת נקמה רחבת היקף בעם הגרמני.
ביוני 1946 עלה ארצה, והתגורר זמן קצר בקיבוץ עין החורש, במסגרת גרעין של השומר הצעיר. בהמשך הצטרף לפלי"ם, והוכשר בקיבוץ שדות ים כמפקד סירה. עם הקמת חיל הים הצטרף אליו כקצין ושירת בו עד פרישתו משירות קבע ב-1972 בדרגת סגן אלוף.
לאחר הגיעו לארץ שינה מימון את שמו ושם משפחתו מלאופולד וסרמן ליהודה מימון ונישא לפרדקה ליברמן, לימים אביבה מימון שאותה הכיר באוניית המעפילים שבה עלה לארץ ולהם נולדו שני ילדים.
לאחר שחרורו הקים מימון מפעל לעיבוד שבבי לקונסטרוקציה במפרץ חיפה.
בשנת 1963 נשלח לפולין וכיהן בה כמזכיר ראשון בשגרירות ישראל בורשה, כשלמעשה שימש גם כסוכן של נתיב במטרה ליצור קשר ולסייע ליהדות ברית המועצות. ב-1968 נשלח כשליח מיוחד של מדינת ישראל לווינה במטרה לפעול לעליית שארית יהודי פולין ולקידום עלייתם של יהדות ברית המועצות.
בשנותיו האחרונות התגורר ברמת גן. נפטר ב-20 בנובמבר 2020 ועד מותו היה אחרון הלוחמים החיים ממרד המחתרות היהודיות בקרקוב. נקבר במושב ניר צבי
.
לאחר השואה > הנצחת זיכרון השואה

ב-18 בדצמבר 1996 קיבל מימון מנשיא פולין אלכסנדר קוושנייבסקי את אות צלב אושוויץ כהוקרה על פעולתו במחתרת באושוויץ.
ב-1998 קיבל מידי ראש עיריית חיפה עמרם מצנע את אות יקיר חיפה. כמו כן קיבל את אות יקיר ההסתדרות במחוז חיפה.
מימון עסק בהנחלת זיכרון השואה והרבה להעיד בפני משלחות לפולין ובפני חניכי תנועות הנוער. כמו כן עסק בהנצחת יהדות פולין וקרקוב בפרט.
הערות שוליים

1 2 3 4 5  יהודה מימון באתר הלוחם היהודי במלחמת העולם ה-2
1 2 3 4  יעל פלד, ראיון עם יהודה מימון, האוניברסיטה העברית, המכון לתיעוד בעל פה, 29 בינואר 1984
1 2   מדליקי המשואות תשע"ט (2019): סיפורו של יהודה מימון, סרטון  באתר יוטיוב, 1 במאי 2019
↑  מרים הולצמן, ‏בחזרה למבצע הנועז של תנועות הנוער בקרקוב הנאצית, באתר דבר העובדים בארץ ישראל, 27 בינואר 2019
↑  מתוך כ-25 אלף יהודי העיר נותרו בה כ-600 בלבד
1 2  אורן דגן, ‏ממורד בגטו קראקוב לסגן אלוף בצה"ל: יהודה מימון (פולדק) הלך לעולמו בגיל 96, באתר דבר העובדים בארץ ישראל, 20 בנובמבר 2020
אתר "קפה ציגנריה" (2019) ברחוב שפיטלנה 38 בקרקוב. משמאל לדלת נקבעה לוחית זיכרון המנציחה את סיפור הפעולה
צ'אק פליישמן

צ'ארלס (צ'אק) ג'וזף פליישמן (באנגלית: Charles Joseph Fleischmann; נולד ב-11 באוקטובר 1962) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת טנסי, מאז 2011. צ'טנוגה היא בסיס מחוז הקונגרס אותו הוא מייצג, הכולל חלקים נרחבים ממזרח טנסי בהן אוק רידג'. פליישמן הוא חבר המפלגה הרפובליקנית.
ביוגרפיה

פליישמן נולד במנהטן שבניו יורק, בנם של רוז מרי (לבית סאלבו) ומקס פליישמן הבן. פליישמן הוא בעל תואר ראשון במדע המדינה מאוניברסיטת אילינוי באורבנה-שמפיין, ובמהלך לימודיו הגבוהים שם קיבל תוארי כבוד מאחווה פי בטא קפא ותואר "בכבוד רב ביותר". לאחר מכן השלים ב-1986 לימודי תואר שני במשפטים (JD) מבית הספר למשפטים של אוניברסיטת טנסי השוכנת בנוקסוויל. בעקבות לימודיו עבר פליישמן לטנסי והשתקע בצ'טנוגה, ובמהלך 1987 פליישמן ייסד משרד עורכי דין בבעלותו. הוא נשיא לשעבר של לשכת עורכי הדין בצ'טנוגה ויושב ראש ועדת עורכי הדין פרו בונו של העיר.
במהלך בחירות 2010, התמודד פליישמן אל בית הנבחרים של ארצות הברית במחוז הקונגרס השלישי של טנסי, במקומו של נציג המחוז המכהן זאק ואמפ שפרש מהחיים הפוליטיים. במהלך הבחירות המקדימות הוציא למעלה מ-700 אלף דולר אמריקני מהונו הפרטי, וגבר על נשיא המפלגה הרפובליקנית בטנסי לשעבר רובין סמית' ברוב של 30% מול 28% מהקולות, בפער של 1,415 קולות בלבד. בבחירות הכלליות ניצח את ג'ון וולף, מועמד המפלגה הדמוקרטית, וגרף 56.8% מקולות הבוחרים.
במהלך כהונתו בבית הנבחרים מיצב עצמו פליישמן כמתנגד עקבי לבקרת נשק. לראיה, ב-16 בנובמבר 2011 הצביע פליישמן בעד "חוק ההדדיות הלאומית לזכות לשאת", שיאפשר לתושב מדינה לשאת נשק סמוי במדינה אחרת שבה חוקי נשק שונים. פליישמן תמך תחילה ביוזמתו של יושב ראש בית הנבחרים של ארצות הברית ג'ון ביינר להגביל את תקרת החוב הלאומי, מה שיגביל את הסכום הכולל שארצות הברית תוכל ללוות או את כמות החוב שתוכל לקחת על עצמה, אך לקראת חתימת ההסכם הסופי נמלך בדעתו והצביע נגד. הוא גם תמך בביטול חוק הגנת החולה וטיפול בר השגה והתנגד להליך ההדחה הראשון של נשיא ארצות הברית דונלד טראמפ.
בדצמבר 2020 נמנה פליישמן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
פליישמן תומך במדינת ישראל ובמלחמתה בטרור. במהלך מלחמת מלחמת חרבות ברזל, בתגובה לטענות מצד תומכים בפלסטינים אמר כי יתמוך בישראל לנצח, לעולם לא יתמוך בפלסטין וכי 'העם היהודי לעולם לא יסבול יותר מהטרור הפלסטיני'.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Rep. Chuck Fleischmann, R-Tenn, באתר Roll Call (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  כמה טוב שיש לנו בעולם חברים כמו חבר הקונגרס צ'אק פליישמן!, נבדק ב-2024-03-13
| --- | --- |
בקרת זהויות :  US Congress: F000459
פרשת תרומה

שחזור של כלי המקדש
פרשת תְּרוּמָה היא פרשת השבוע השביעית בספר שמות. לפי החלוקה המקובלת לפרקים, היא מתחילה בפרק כ"ה, פסוק א' ומסתיימת בפרק כ"ז, פסוק י"ט.
הפרשה עוסקת בהוראות מפורטות שניתנו למשה רבנו לבניית המשכן וכליו והנחיות כיצד לבנותם בעזרת תרומותיהם של בני ישראל.
פרשת תרומה נקראת בין התאריכים א' באדר-ח' באדר (בשנה מעוברת באדר א').
תוכן הפרשה

הפרשה עוסקת כולה בנושא אחד: הציווי של אלוהים למשה על בניית המשכן.
הפרשה נפתחת בציווי של ה' למשה לאסוף מבני ישראל תרומות לבניין המשכן. התורה מצווה על איסוף חומרים רבים, בהם: זהב, כסף ונחושת, עצי שיטים, עורות, צמר צבוע בצבעים שונים בהם תכלת, ארגמן, ותולעת שני, אבני שהם, אבני מילואים, בשמים ושמן. התורה מדגישה כי התרומה תינתן ברצון חופשי של התורמים: "מֵאֵ֤ת כָּל־אִישׁ֙ אֲשֶׁ֣ר יִדְּבֶ֣נּוּ לִבּ֔וֹ תִּקְח֖וּ אֶת־תְּרֽוּמָתִֽי".
לאחר הפתיחה, מופיע פיסקה קצרה אשר מכיל את תמצית הציווי על הקמת המשכן, וכן את תכליתו: "וְעָ֥שׂוּ לִ֖י מִקְדָּ֑שׁ וְשָֽׁכַנְתִּ֖י בְּתוֹכָֽם; כְּכֹ֗ל אֲשֶׁ֤ר אֲנִי֙ מַרְאֶ֣ה אֽוֹתְךָ֔ אֵ֚ת תַּבְנִ֣ית הַמִּשְׁכָּ֔ן וְאֵ֖ת תַּבְנִ֣ית כָּל־כֵּלָ֑יו וְכֵ֖ן תַּֽעֲשֽׂוּ׃".
לאחר מכן מתחילה התורה לצוות בפירוט רב על הקמת המשכן. בתחילה מופיעים כלי המשכן, לאחר מכן המשכן עצמו, על קרשיו, יריעותיו והפרוכת, ולסיום מזבח העולה וקלעי החצר. ביחס לכל אחד מן הכלים מפורטים החומרים מהם יש לבנות את הכלי, מידות הכלי, וכן אופן הבניה. הכלים וחלקי המשכן מופיעים בפרשה בסדר זה:
ארון הברית
הכפורת והכרובים
השולחן ולחם הפנים
המנורה
יריעות המשכן
קרשי המשכן, האדנים והבריחים
הפרוכת והמסך. הציווי על הפרוכת והמסך משולב בתוך פסוקים הקמת המשכן: הקמת המשכן על קרשיו ויריעותיו, לאחר מכן עשיית הפרוכת, ואז הכנסת ארון העדות לקדש הקודשים, נתינת הכפורת על הארון, הנחת השלחן, המנורה, ועשיית המסך לפתח האהל.
מזבח הנחושת
קלעי חצר המשכן
מצוות בפרשה

על פי ספר החינוך, בפרשה ישנן שלוש מצוות:
| המצוות | מקור | המצווה נוהגת בזמן הזה | המחויבים |
| --- | --- | --- | --- |
| מצוות בניין בית המקדש | וְעָשׂוּ לִי מִקְדָּשׁ וְשָׁכַנְתִּי בְּתוֹכָם. | לא | הציבור (ולא היחיד) |
| שלא להסיר את בדי הארון מהטבעות | בְּטַבְּעֹת הָאָרֹן יִהְיוּ הַבַּדִּים לֹא יָסֻרוּ מִמֶּנּוּ. | לא | כל ישראל |
| שתמיד יהיה בבית המקדש לחם הפנים ולבונה | וְנָתַתָּ עַל הַשֻּׁלְחָן לֶחֶם פָּנִים לְפָנַי תָּמִיד. | לא | כהנים זכרים |
ספר החינוך כותב על המצוות: "שלש מצוות שבסדר זה אין נוהגות היום".
תאריכי הקריאה

השבת בה קוראים את פרשת תרומה יכולה לחול בעשרה תאריכים שונים:
שנת השא - א' באדר
שנת הכז - ב' באדר
שנת גכה ושנת בשה - ד' באדר
שנת בחג ושנת זשג - ו' באדר
שנת זחא - ח' באדר
שנת השג - א' באדר א'
שנת החא - ג' באדר א'
שנת גכז ושנת בשז - ד' באדר א'
שנת בחה ושנת זשה - ו' באדר א'
שנת זחג - ח' באדר א'
מפטיר והפטרה

ברוב השנים מפטירים ברוב הקהילות בספר מלכים, בתיאור בית המקדש שבנה שלמה המלך: מלכים א', מפרק ה', פסוק כ"ו עד פרק ו', פסוק י"ג. בנוסח רומניא הפטירו בשבת כזו ספר ישעיהו, פרק ס', פסוק י"ז עד פרק ס"ב, פסוק ג'.
בשנים מסוג השא, פרשת תרומה נקראת בראש חודש אדר וקוראים בה את פרשת שקלים ואת ההפטרה של שבת שקלים.
בשנים מסוג זחא פרשת תרומה נקראת בשבת הסמוכה לפורים, ואז קוראים בה את פרשת זכור, ומפטירים בהפטרה המיוחדת של פרשת זכור.
בשנים מעוברות מסוג השג פרשת תרומה נקראת בראש חודש אדר א' וקוראים בה את הפטרת "השמים כסאי". ובנוסח רומניא, הפטירו כבכל שבת ראש חודש בספר יחזקאל, פרק מ"ו, פסוק א' עד פסוק י"ח.
הערות שוליים

↑  שמות כה,ב
↑  שמות כה, ח-ט
↑  שמות כו, ל-לז
↑  ספר שמות, פרק כ"ה, פסוק ח'
↑  ספר שמות, פרק כ"ה, פסוק ט"ו
↑  ספר שמות, פרק כ"ה, פסוק ל'
↑  ספר החינוך, מצווה צו.
| פרשות השבוע |
| --- | --- | --- |
| ספר בראשית | בראשית • נח • לך לך • וירא • חיי שרה • תולדות • ויצא • וישלח • וישב • מקץ • ויגש • ויחי |  |
| ספר שמות | שמות • וארא • בא • בשלח • יתרו • משפטים • תרומה • תצוה • כי תשא • ויקהל • פקודי |  |
| ספר ויקרא | ויקרא • צו • שמיני • תזריע • מצורע • אחרי מות • קדושים • אמור • בהר • בחוקותי |  |
| ספר במדבר | במדבר • נשא • בהעלותך • שלח לך • קרח • חקת • בלק • פינחס • מטות • מסעי |  |
| ספר דברים | דברים • ואתחנן • עקב • ראה • שופטים • כי תצא • כי תבוא • נצבים • וילך • האזינו • וזאת הברכה |  |
המשכן וכליו
פול טונקו

פול דייוויד טוֹנקו (באנגלית: Paul David Tonko; נולד ב-18 ביוני 1949) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-20 של מדינת ניו יורק, מאז 2009. בשנים 2009–2013 ייצג את מחוז הקונגרס ה-21. הוא מייצג את מחוז הבירה של ניו יורק (אנ') בקונגרס האמריקאי, בו שוכנות בין היתר הערים אולבני, סרטוגה ספרינגס, סקנקטדי וטרוי. טונקו, חבר המפלגה הדמוקרטית, כיהן טרם היבחרו אל הקונגרס של ארצות הברית כחבר האספה המדינתית של ניו יורק מאפריל 1983 עד יוני 2007.
ביוגרפיה

טונקו נולד וגדל באמסטרדם שבניו יורק, השוכנת ליד סקנקטדי, ומשפחתו ממוצא פולני. בשנת 1967 השלים את לימודיו התיכוניים ב"תיכון וילבור ה. לינץ'" שבעיר הולדתו, וב-1971 קיבל תואר ראשון בהנדסת מכונות מאוניברסיטת קלארקסון שבפוטסדאם. בתום לימדיו הגבוהים הפך טונקו למעורה בפוליטיקה של ארצות הברית ונבחר למועצת המפקחים של מחוז מונטגומרי. הוא היה חבר מועצת המפקחים מ-1976 עד 1983, ובשנתיים האחרונות לכהונתו היה יושב ראש המועצה. טונקו היה האדם הצעיר ביותר בתולדות המחוז שנבחר למועצת המפקחים.
בינואר 1983, התפטרה מתפקידה גייל ס. שאפר, חברת האספה המדינתית של ניו יורק, כדי להישבע לתפקידה כמזכירת המדינה של ניו יורק. המפלגה הדמוקרטית בניו יורק, בשיתוף פעולה עם המפלגה הליברלית במדינה, העמידה את טונקו כמועמדה לייצוג מחוז הבחירה ה-105 במסגרת בחירות מיוחדות שהתקיימו ב-12 באפריל 1983. יריבו בבחירות היה יוג'ין האלוק, לשעבר נציב מחוז סקוהארי ומועמד המפלגה הרפובליקנית. טונקו גבר על האלוק במרוץ צמוד. הוא נבחר מחדש 13 פעמים נוספות, וכיהן באספה עד 2007.
במהלך כהונתו באספה המדינתית של ניו יורק, כיהן טונקו כיו"ר ועדת האנרגיה משנת 1992 ועד עזיבתו את האספה ב-2007. הוא גם היה חבר בוועדות החקלאות, התחבורה, והחינוך – שם היה נותן החסות המקורי והתומך הראשי בתוכנית חיסכון בשכר הלימוד בקולג'ים, שמוסדה כחוק ב-1997. טונקו הוסיף לתת את חסותו ל"חוק טימותי", חוק משנת 2006 המחייב מספקי ביטוח בריאות לכסות בפוליסה טיפולי בריאות הנפש. טונקו התפטר ממושבו באספה ביוני 2007 כדי להיות נשיא ומנכ"ל רשות המחקר והפיתוח של מדינת ניו יורק.
ב-25 באפריל 2008 פרש טונקו מתפקידו ברשות המחקר והפיתוח של מדינת ניו יורק לאחר שחבר הקונגרס הדמוקרטי מייקל מקנולטי (אנ'), הודיע על עזיבתו את החיים הפוליטיים. לאחר מכן הצטרף טונקו לבחירות המקדימות במפלגה הדמוקרטית להחלפת מקנולטי כנציג מחוז הקונגרס ה-21 של ניו יורק בבית הנבחרים של ארצות הברית. טונקו זכה בפריימריז הדמוקרטים ב-9 בספטמבר, וגבר על ארבעה מועמדים אחרים. בבחירות הכלליות, שנערכו ב-4 בנובמבר, ניצח טונקו את ג'יימס בוהרמאסטר, מועמד המפלגה הרפובליקנית. ב-3 בינואר 2009 טונקו הושבע לתפקידו כחבר הקונגרס.
לפי "National Journal" (אנ'), טונקו נמנה ב-2011 בין 19 חברי הקונגרס הליברליים ביותר בבית הנבחרים האמריקאי. כשנכנס לקונגרס, הצהיר טונקו כי ברצונו להתמקד בסוגיה שבראש מעייניו – מדיניות אנרגיה. הוא נתן את חסותו להצעת חוק ששמה לה למטרה לייצר תוכנית מחקר בת 800 מיליון דולר אמריקאי בטכנולוגיות אנרגיית רוח, שתועיל לחברת האנרגיה "GE Power" (חברה בת של ג'נרל אלקטריק) הפועלת במחוזו. בנוסף, שאף טונקו למסד תוכנית מחקר לשיפור היעילות של טורבינות גז המשמשות כמערכות ייצור חשמל הממירות חום לאנרגיה. בשנת 2010 הוסיף טונקו סעיף בצעת חוק שהתקבלה בבית הנבחרים לאחר דליפת הנפט במפרץ מקסיקו, אשר מטרתו מנוע דליפות נפט עתידיות ולסייע לעסקים קטנים ובינוניים במחקר דליפות. בשנת 2011 העניק את חסותו לתיקון המגן על סמכותה של הסוכנות להגנת הסביבה לבצע רגולציה על פליטות פחמן.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  גלן פולר, STATE SENATOR TO BE CHOSEN IN QUEENS, באתר הניו יורק טיימס, 9 באפריל 1983 (באנגלית)
↑  סטיב ברנס, Community-minded Tonko gets around, באתר Times Union‏, 14 בנובמבר 2017 (באנגלית)
↑  ג'ון פרוצ'ל, Taking the reins: Tonko stepping into national role on climate change, באתר Recorder News‏, 26 באפריל 2019 (באנגלית)
↑  Tonko resigns from NYSERDA, באתר Albany Buisness Review‏, 28 באפריל 2008 (באנגלית)
↑  NY-21: Race Heats Up with Tonko Announcement, Steck Endorsement, באתר Daily Kos‏, 22 במאי 2008 (באנגלית)
↑  Buhrmaster, Tonko win Congressional primary, באתר Albany Buisness Review‏, 10 בספטמבר 2008 (באנגלית)
| --- | --- |
בקרת זהויות :  US Congress: T000469 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פול טונקו".
ג'ון מניון

ג'ון וו. מניון (באנגלית: John W. Mannion; נולד ב-8 ביולי 1968) הוא פוליטיקאי ומחנך אמריקאי המכהן כחבר בית הנבחרים של ארצות הברית מטעם מחוז הקונגרס ה־22 של מדינת ניו יורק. מניון, חבר המפלגה הדמוקרטית, כיהן כחבר הסנאט של מדינת ניו יורק בין השנים 2020–2024. לפני שנכנס לפוליטיקה היה מורה לביולוגיה בבית ספר תיכון.
ביוגרפיה

מניון נולד וגדל בסירקיוז שבניו יורק. הוא נכדם של אירים אמריקאים שהיגרו לארצות הברית. אמו עבדה בחברת הטלפון של ניו יורק ואביו עבד ברכבת ניו יורק סנטרל. מניון למד בבית הספר התיכון בישופ לודן ולאחר מכן החל ללמוד באוניברסיטת בינגהמטון, שם השלים לימודי תואר ראשון בביולוגיה. הוא המשיך ללימודי תואר שני באוניברסיטת המדינה של ניו יורק באוסוויגו, שם קיבל תואר שני בחינוך מדעי.
בתום לימודיו הגבוהים החל מניון ללמד ביולוגיה בבית ספר תיכון. הוא לימד במחוז בית הספר המרכזי וסט ג'נסי, שם גם שימש כנשיא איגוד המורים של המחוז.
בבחירות 2018 התמודד מניון אל הסנאט של מדינת ניו יורק במחוז הבחירה ה־50, אך הפסיד בפער קטן לנציג המחוז המכהן מטעם המפלגה הרפובליקנית בוב אנטונצ'י. הוא התמודד שוב בבחירות 2020 וזכה במושב עם 52.57% מהקולות, וגבר על המועמדת הרפובליקנית אנג'י רנה. מסע הבחירות של מניון בבחירות 2022 היה צמוד ביותר. בליל הבחירות, המועמדת הרפובליקנית רבקה שירוף הובילה בפער של 396 קולות בלבד לפני ספירת ההצבעות מרחוק (absentee ballots). ספירה מחדש הכריזה בסופו של דבר על מניון כמנצח, עם פער של 10 קולות גרידא, מה שהפך את מערכת הבחירות לצמודה ביותר בכל מערכות הבחירות לסנאט המדינתי במדינת ניו יורק בשנת 2022.
בשנת 2023 הכריז מניון על התמודדותו לבית הנבחרים של ארצות הברית במחוז הקונגרס ה-22 של ניו יורק, ובחר שלא להתמודד שוב לסנאט המדינתי. ביוני 2024 האשימו אותו ואת אשתו שלושה מעובדיו לשעבר ביצירת סביבת עבודה עוינת ובהתעמרות. לאחר חקירה משטרתית הוא נוקה מהאשמות. בבחירות המקדימות של המפלגה הדמוקרטית הוא גבר על יריבתו שרה קלי הוד. הוא המשיך לבחירות הכלליות שם ניצב בפני נציג המחוז המכהן ברנדון ויליאמס, אותו ניצח לאחר שגרף 54.561% מקולות הבוחרים.
מניון הושבע לתפקידו ב-3 בינואר 2025, עם התכנסות הקונגרס ה-119 של ארצות הברית.
הערות שוליים

↑  כריס בייקר, Biology teacher John Mannion to run for 50th district NYS Senate seat, באתר The Post-Standard‏, 4 באפריל 2018 (באנגלית)
↑  John Mannion, באתר Ballotpedia (באנגלית)
↑  מארק וינר, State investigation clears John Mannion of creating hostile work environment, באתר The Post-Standard‏, 29 באוגוסט 2024 (באנגלית)
↑  נייק רייסמן, Democrat John Mannion flips crucial Syracuse House seat, באתר פוליטיקו, 5 בנובמבר 2024 (באנגלית)
| --- | --- |
בקרת זהויות :  US Congress: M001231
ג'יימי שקלטון

ג'יימי סטוארט שקלטון (באנגלית: Jamie Stuart Shackleton; נולד ב-8 באוקטובר 1999) הוא כדורגלן אנגלי המשחק בעמדות הקשר והמגן הימני בשפילד יונייטד מהצ'מפיונשיפ.
כבוגר אקדמיית הצעירים של לידס יונייטד היה שקלטון חלק מהקבוצה שהעפילה לפרמייר ליג בסיום עונת 2019/2020, לאחר היעדרות של 16 שנים.